Oficiālais Vēstnesis L 049 , 19/02/2004 Lpp. 0025 - 0027



Komisijas Regula (EK) Nr. 283/2004 (2004. gada 18. februāris), ar ko uzsāk izmeklēšanu attiecībā uz kompensācijas pasākumu varbūtējo apiešanu, kas ieviesti ar Padomes Regulu (EK) Nr. 2597/1999, ar ko piemēro galīgu kompensācijas maksājumu Indijas izcelsmes polietilēntereftalāta (PET) plēves importam, ievedot polietilēntereftalāta (PET) plēvi, kuru sūta no Brazīlijas un Izraēlas, deklarējot kā tādu, kuras izcelsmes valsts ir Brazīlija vai Izraēla, vai nedeklarējot, un pakļaujot šādu importu reģistrācijai EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1997. gada 6. oktobra Regulu (EK) Nr. 2026/97 par aizsardzību pret subsidētu importu no valstīm, kas nav Eiropas Kopienas dalībvalstis [1], kurā jaunākie grozījumi izdarīti ar Regulu (EK) Nr. 1973/2002 [2] (pamatregula), un jo īpaši tās 23. panta 2. punktu un 24. panta 3. un 5. punktu, pēc apspriešanās ar padomdevēju komiteju, tā kā ir šādi apsvērumi. A. PIEPRASĪJUMS (1) Komisija saskaņā ar pamatregulas 23. panta 2. punktu ir saņēmusi pieprasījumu izmeklēt kompensācijas pasākumu, kas ieviesti polietilēntereftalāta (PET) plēves (PET plēve) importam, varbūtējo apiešanu. (2) Pieprasījumu 2004. gada 6. janvārī iesniedza šādi Kopienas ražotāji: DuPont Teijin Films, Mitsubishi Polyester Film GmbH un Nuroll SpA. B. RAŽOJUMS (3) Ražojumi, uz kuriem attiecas apiešanas pieņēmums, ir Indijas izcelsmes PET plēve, kas parasti tiek deklarēta ar KN kodiem ex39206219 un ex39206290 (attiecīgais ražojums). Šie kodi sniegti vienīgi informācijai. (4) Ražojumi, uz kuriem attiecas izmeklēšana, ir polietilēntereftalāta (PET) plēve, kuru sūta no Brazīlijas un Izraēlas (ražojums, uz kuru attiecas izmeklēšana) un kura parasti tiek deklarēta ar tādiem pašiem kodiem kā attiecīgais ražojums. C. PAŠREIZĒJIE PASĀKUMI (5) Pašreiz spēkā esošie pasākumi, kas, iespējams, tiek apieti, ir kompensācijas pasākumi, kas ieviesti ar Padomes Regulu (EK) Nr. 2597/1999 [3]. D. PAMATOJUMI (6) Pieprasījumā ir pietiekami sākotnēji šķietami pamatoti pierādījumi, ka kompensācijas pasākumi Indijas izcelsmes PET plēves importam tiek apieti, veicot pārkraušanu caur Brazīliju un caur Izraēlu. (7) Iesniegtie pierādījumi ir šādi: pieprasījums uzrāda ievērojamas izmaiņas tirdzniecības modelī saistībā ar Indijas, Brazīlijas un Izraēlas eksportu uz Kopienu pēc pasākumu ieviešanas attiecīgajam ražojumam un to, ka rodas iespaids, ka bez maksājuma ieviešanas šādām izmaiņām nav cita pietiekama cēloņa vai pamatojuma. Šīs tirdzniecības modeļa izmaiņas rodas, veicot Indijas izcelsmes PET plēves pārkraušanas caur Brazīliju un caur Izraēlu (8) Turklāt pieprasījumā ir pietiekami sākotnēji šķietami pamatoti pierādījumi, ka attiecīgajam ražojumam esošo kompensācijas pasākumu koriģējošās sekas tiek vājinātas daudzumu izteiksmē. Ievērojams PET plēves ievedumu daudzums no Brazīlijas un no Izraēlas ir aizstājis Indijas izcelsmes attiecīgā ražojuma ievedumus. (9) Visbeidzot – pieprasījumā ir pietiekami sākotnēji šķietami pamatoti pierādījumi, ka ievestā PET plēve, kā tas tika konstatēts sākotnējā izmeklēšanā, vēl joprojām gūst labumu no subsīdijām. (10) Ja izmeklēšanas laikā atklājas apiešanas darbības, uz ko attiecas pamatregulas 23. pants, un kas nav pārkraušana, izmeklēšana var attiekties arī uz šīm darbībām. E. PROCEDŪRA (11) Ņemot vērā iepriekš minēto, Komisija ir secinājusi, ka ir pietiekami pierādījumi izmeklēšanas uzsākšanai saskaņā ar pamatregulas 23. pantu un tam, lai paredzētu no Brazīlijas vai Izraēlas sūtītā PET plēves importa reģistrāciju saskaņā ar pamatregulas 24. panta 5. punktu neatkarīgi no tā, vai tā ir deklarēta ar izcelsmi Brazīlijā vai Izraēlā vai arī ne; a) Aptaujas anketas (12) Lai iegūtu informāciju, kuru Komisija uzskata par vajadzīgu savai izmeklēšanai, tā izsūtīs aptaujas anketas Brazīlijas un Izraēlas eksportētājiem/ražotājiem un eksportētāju/ražotāju apvienībām, Indijas eksportētājiem/ražotājiem un eksportētāju/ražotāju apvienībām, Kopienas ievedējiem un importētāju asociācijām, kas sadarbojās izmeklēšanā, kuras rezultātā tika ieviesti esošie pasākumi, vai kas ir uzskaitītas pieprasījumā, un Indijas, Brazīlijas un Izraēlas iestādēm. Informāciju var meklēt arī attiecīgajā Kopienas ražošanas nozarē. (13) Jebkurā gadījumā visām ieinteresētajām pusēm nekavējoties, taču ne vēlāk kā šīs regulas 3. pantā noteiktajā termiņā, jāsazinās ar Komisiju, lai uzzinātu, vai tās ir minētas pieprasījumā, un, ja vajadzīgs, šīs regulas 3. panta 1. punktā noteiktajā termiņā lūgtu aptaujas anketu, ņemot vērā to, ka termiņš, kas noteikts šīs regulas 3. panta 2. punktā attiecas uz visām ieinteresētajām pusēm. (14) Indijas, Brazīlijas un Izraēlas iestādes tiks informētas par izmeklēšanas uzsākšanu un tām tiks izsniegta pieprasījuma kopija. b) Informācijas vākšana un noklausīšanos organizēšana (15) Ar šo visas ieinteresētās puses aicina darīt zināmu savu viedokli rakstiski un sniegt apstiprinošus pierādījumus. Turklāt Komisija var uzklausīt ieinteresētās personas, ja tās iesniedz rakstisku pieprasījumu un norāda, ka ir īpaši iemesli, kuru dēļ tās būtu jāuzklausa. c) Atbrīvojums no importa reģistrācijas vai pasākumiem (16) Saskaņā ar pamatregulas 23. panta 3. punktu ražojuma, uz kuru attiecas izmeklēšana, imports var tikt atbrīvots no reģistrācijas vai pasākumiem, ja ievešana nerada apiešanu. (17) Apiešana notiek ārpus Kopienas. Pamatregulas 23. pants ir vērsts uz apiešanas darbību novēršanu, neskarot uzņēmējus, kuri var pierādīt, ka neveic darbības, kas uzskatāmas par apiešanas darbībām, bet tajā nav īpaša noteikuma par režīmu, kāds nosakāms eksportētājiem, kuri var pierādīt, ka šādas apiešanas darbības neveic. Tādēļ jānosaka iespēja attiecīgajiem ražotājiem lūgt atbrīvojumu no savu eksportēto ražojumu importa reģistrācijas vai no pasākumiem attiecībā uz šo importu. (18) Tādēļ ražotājiem, kas vēlas iegūt atbrīvojumu, uz to jāpiesakās un attiecīgā termiņā jāiesniedz atbilde uz aptaujas anketu, lai konstatētu, ka tie neapiet kompensācijas nodevas pamatregulas 23. panta 1. punkta nozīmē. Ievedēji var tomēr gūt labumu no reģistrācijas vai pasākumu atbrīvojuma, ja to ievedumi ir no ražotājiem, kuriem šāds atbrīvojums ir piešķirts saskaņā ar pamatregulas 23. panta 3. punktu. F. REĢISTRĀCIJA (19) Saskaņā ar pamatregulas 24. panta 5. punktu ražojuma imports, uz kuru attiecas izmeklēšana, jāpakļauj reģistrācijai, lai nodrošinātu attiecīga lieluma kompensācijas nodevas atpakaļejošu piemērošanu, sākot no šādu ievedumu, kurus sūta no Brazīlijas un no Izraēlas, reģistrācijas dienas, ja tās rezultātā tiek konstatēta apiešana. G. TERMIŅI (20) Pienācīgas pārvaldīšanas interesēs jānosaka termiņi, kuros: - ieinteresētās puses var paziņot par sevi Komisijai, darīt zināmu savu viedokli rakstiski un iesniegt aptaujas anketu atbildes vai citu informāciju, kas jāņem vērā izmeklēšanā, - ieinteresētās personas var Komisijai iesniegt rakstveida noklausīšanās pieprasījumu. (21) Jāpievērš uzmanība faktam, ka pamatregulā noteikto procesuālo tiesību realizācija ir atkarīgā no pušu pieteikšanās šīs regulas 3. pantā minētajos termiņos. H. NESADARBOŠANĀS (22) Ja kāda ieinteresētā puse atsaka piekļuvi vajadzīgajai informācijai vai kā citādi to nesniedz šajā regulā noteiktajā termiņā, vai arī ievērojami kavē izmeklēšanu, pagaidu vai galīgo pozitīvo vai negatīvo slēdzienu var sagatavot saskaņā ar pamatregulas 28. pantu, ņemot vērā pieejamos faktus. (23) Ja atklājas, ka kāda no ieinteresētajām pusēm ir sniegusi nepatiesu vai maldinošu informāciju, šo informāciju neņem vērā un saskaņā ar pamatregulas 28. pantu izmanto pieejamos faktus. Ja ieinteresētā puse nesadarbojas vai sadarbojas tikai daļēji un tiek izmantoti pieejamie fakti, rezultāts var būt mazāk labvēlīgs, nekā tad, ja tā būtu sadarbojusies, IR PIEŅĒMUSI ŠO REGULU. 1. pants Ar šo tiek uzsākta izmeklēšana, ievērojot Regulas (EK) Nr. 2026/97 23. panta 2. punktu, lai noteiktu, vai polietilēntereftalāta (PET) plēves, uz ko attiecas KN kodiex39206219 un ex39206290 (TARIC codes 3920621901, 3920621904, 3920621907, 3920621911, 3920621914, 3920621917, 3920621921, 3920621924, 3920621927, 3920621931, 3920621934, 3920621937, 3920621941, 3920621944, 3920621947, 3920621951, 3920621954, 3920621957, 3920621961, 3920621967, 3920621974, 3920621992, 3920629031, 3920629092), kuru sūta no Brazīlijas vai Izraēlas, neatkarīgi no tā vai tās izcelsmes valsts ir vai nav Brazīlija vai Izraēla, imports Kopienā apiet ar Regulu (EK) Nr. 2597/1999 ieviestos pasākumus Indijas izcelsmes polietilēntereftalāta (PET) plēvei. 2. pants Ar šo muitas iestādēm saskaņā ar Regulas (EK) Nr. 2026/97 23. panta 2. punktu un 24. panta 5. punktu liek veikt vajadzīgos pasākumus, lai reģistrētu šīs regulas 1. pantā noteikto ievešanu Kopienā. Reģistrācija beidzas deviņus mēnešus pēc dienas, kad stājas spēkā šī regula. Komisija ar regulu var uzdot muitas iestādēm apturēt reģistrāciju attiecībā uz to ražojumu importu Kopienā, kā ražotāji, par kuriem ir konstatēts, ka tie neveic kompensācijas nodevu apiešanu, ir pieteikušies atbrīvojumam no reģistrācijas. 3. pants 1. Aptaujas anketas Komisijai pieprasa 15 dienu laikā no šīs regulas publicēšanas dienas "Eiropas Savienības Oficiālajā Vēstnesī." 2. Ieinteresētajām pusēm, kas vēlas, lai to viedokli ņem vērā izmeklēšanā, jāsazinās ar Komisiju, jāsniedz savs viedoklis rakstiski un jāiesniedz aptaujas anketu atbildes vai cita informācija 40 dienu laikā no dienas, kad šo regulu publicē "Eiropas Savienības Oficiālajā Vēstnesī, ja vien nav norādīts citādi." 3. Ieinteresētās puses var arī tajā pašā 40 dienu termiņā pieprasīt, lai Komisija tās uzklausa. 4. Visu informāciju saistībā ar šo jautājumu, pieprasījumus organizēt noklausīšanos vai saņemt aptaujas anketas, kā arī pieprasījumus atļaut izsniegt apliecinošus dokumentus par neapiešanu, iesniedz rakstiski (bet ne elektroniski, ja vien nav norādīts citādi) un tajos norāda sūtītāja vārdu vai nosaukumu, adresi, elektroniskā pasta adresi, tālruņa numuru, faksa un/vai teleksa numuru. Uz visiem rakstveida iesniegumiem, tostarp informācijas, kas prasīta šajā regulā, uz aptaujas anketas atbildēm un sarakstes, ko sniedz ieinteresētās puses uz konfidenciāliem nosacījumiem, veic atzīmi "Ierobežots" [4] un saskaņā ar pamatregulas 29. pantu 2. punktu tiem pievieno nekonfidenciālu versiju, uz kuras jāveic atzīme "Ieinteresēto pušu pārbaudei". Komisijas adrese korespondencei: Eiropas Komisijas Tirdzniecības ģenerāldirektorāts B direktorāts Birojs: J–79, 5/16 B-1049 Brisele Fakss: (32 2) 295 65 05 Telekss: COMEU B 21877 4. pants Šī regula stājas spēkā nākamajā dienā pēc publicēšanas "Eiropas Savienības Oficiālajā Vēstnesī." Šī regula uzliek saistības kopumā un ir tieši piemērojama visās dalībvalstīs. Briselē, 2004. gada 18. februārī Komisijas vārdā — Komisijas loceklis Pascal Lamy [1] OV L 288, 21.10.1997., 1. lpp. [2] OV L 305, 07.11.2002., 4. lpp. [3] OV L 316, 10.12.1999., 1. lpp. [4] Tas nozīmē, ka dokuments ir iekšējai lietošanai. Tas ir aizsargāts atbilstoši Eiropas Parlamenta un Padomes Regulas (EK) Nr. 1049/2001 (OV L 145, 31.05.2001., 43. lpp.) 4. pantam. Tas ir konfidenciāls dokuments atbilstoši Padomes Regulas (EK) Nr. 2026/97 (OV L 288, 21.10.1997., 1. lpp.) 29. pantam un PTO Nolīguma par subsīdijām un kompensācijas pasākumiem 12. pantam. --------------------------------------------------